section_heading: Što uopće označava pojam društvena mreža
paragraph_text: Sam pojam društvenih mreža, nevezan za danas popularne web stranice društvenih mreža, u svojoj suštini predstavlja teoretski konstrukt koji je koristan za primjenu u društvenim znanostima, kako bi se proučavali odnosi između individualaca, grupa, organizacija ili kompletnih društava. Ovaj termin se koristi kako bi se opisala društvena stuktura koja je određena društvenim interakcijama. Veze se u toj strukturi nazivaju rubovima (eng. Edges), a glavne društvene jedinice nazivaju se čvorovima (eng. Nodes). U ovom slučaju čvorovi koji povezuju bilo koju društvenu jedinicu predstavljaju konvergenciju različitih kontakata te društvene jedinice, a više vrsta ovakvih odnosa mogu formirati mrežu između takvih čvorova, te time dobivamo društvene mreže. Da bi se moglo razumjeti društvene interakcije, važno je istražiti taj društveni fenomen kroz postavke odnosa koji vladaju između i unutar samih jedinica, umjesto da se istražuju postavke tih jedinica. No, jedna od glavnih kritika same teorije društvenih mreža, upravo je ta da se djelovanje pojedinca često ignorira, iako u praksi, to nije čest slučaj. Preciznije govoreći, zbog različitih tipova odnosa, jednostavnih ili složenih, odnosi se formiraju u mrežnu konfiguraciju. Stručnjaci u ovom području više od stoljeća koriste izraz društvena mreža kako bi opisali kompleksnosne skupine odnosa između članova društvenih jedinica u tim područjima.